மூட நம்பிக்கைகளை (கடவுள்,பேய்,பிசாசு மட்டுமல்ல இன்னும் நிறைய) கடுமையாக எதிர்த்தார். எல்லோரையும் சமமாக நடத்த வேண்டும் என்று கூறுவார். கூறியதை வாழ்க்கையில் கடைப்பிடிக்கவும் செய்தார். கிராமத்தில் இருந்தபோது வேறு சாதியை சேர்ந்த நண்பர்கள் வீட்டில் ஏதேனும் விசேசம் என்றால் மற்ற சாதி ஊர்மக்கள் அந்த வீட்டில் சாப்பிட மாட்டார்கள். ஆனால் என் அப்பா அந்த வேறுபாட்டைக் களைந்து எந்த சாதியாக இருந்தாலும் அது அன்புக்கு முன்னால் வெறும் தூசு தான் என்று சாதியைப் பொருட்படுத்த மாட்டார். எங்களையும் அப்படிதான் நடந்துகொள்ள வேண்டும் என்று வலியுறுத்துவார். பள்ளியில் படிக்கும் சேரி மாணவர்களிடமும், வேறுபாடு காட்டாமல் நட்புடன் பழக வேண்டும் என்று கூறுவார். (இந்தக் காலத்திலும் பள்ளியில் சாதி வேறுபாடு உள்ளதா என சந்தேகமிருந்தால், என் கிராமத்திற்கு நேரில் வந்து பார்க்கவும்)